1920-се йылдарҙа СССР-ҙа алфавиттарҙы  латинлаштырыу башлана.  1925—1926 йылдарҙа  Мәскәү юғары уҡыу йорттарында уҡыған лезгин студенттары  «лезгин түңәрәге» ойоштора, уның эшмәкәрлеге һөҙөмтәһендә  «Лезгинса яҙырғамы?» тигән брошюра баҫтырыла, ошо китапта  латинлаштырылған  алфавиттың проекты бирелә. Бер ни тиклем ваҡыттан дағстан телдәре өсөн Г. А. Гаджибеков һәм А.xa0Л.xa0Шамхалов тарафынан беренсе  «яңы дағстан алфавиты» төҙөлә. Уның  модификацияларының береһе   лезгин теленә тәғәйенләнә.